Θέμα 2ο
Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στον αριθμό και το γράμμα που αντιστοιχούν, τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη.
1. Οι τερματικοί κόμβοι παράγουν ή καταναλώνουν την πληροφορία, που μεταφέρεται στο δίκτυο 
2. Οι επικοινωνιακοί κόμβοι μεταφέρουν την πληροφορία, αλλά ούτε την παράγουν ούτε την καταναλώνουν
3. Κατά την ασύγχρονη υπηρεσία επικοινωνίας, τα πακέτα λαμβάνονται στον προορισμό με ίδιες ακριβώς καθυστερήσεις, στην ίδια σειρά. 
4. Οι ασύγχρονες υπηρεσίες επικοινωνίας κατηγοριοποιούνται σε υπηρεσίες με σύνδεση και υπηρεσίες χωρίς σύνδεση. 
5. Στην υπηρεσία με σύνδεση (connection oriented service), ο χρήστης διαθέτει μια αξιόπιστη από άκρο σε άκρο σύνδεση, η οποία μεταφέρει τα πακέτα αντίστροφα από τη σειρά, που στάλθηκαν.
6. Στην υπηρεσία χωρίς σύνδεση τα πακέτα μεταφέρονται με τυχαία σειρά και υπάρχει εγγύηση ότι θα παραληφθούν χωρίς λάθη 
7. Για την περιγραφή της ποιότητας της ασύγχρονης υπηρεσίας επικοινωνίας χρησιμοποιούνται παράμετροι, όπως ο ρυθμός λανθασμένων πακέτων, η καθυστέρηση, ο τελικός ρυθμός μετάδοσης, η αξιοπιστία και η ασφάλεια της επικοινωνίας.
8. Υπάρχει ουσιαστική διαφορά μεταξύ της επεξεργασίας των δεδομένων (υπολογιστικός εξοπλισμός) και των επικοινωνιών δεδομένων (εξοπλισμός μετάδοσης και μεταγωγής). 
9. Με τη μεταγωγή (switching), η πληροφορία, που στέλνει ένας σταθμός, περνά από διαδοχικούς κόμβους του δικτύου, για να φθάσει τελικά στο σταθμό προορισμού 
10. Οι χώροι δράσης των εταιρειών υπολογιστών και των εταιρειών επικοινωνιών επικαλύπτονται όλο και λιγότερο, από την παραγωγή συστημάτων έως και την ολοκλήρωση των συστημάτων 
11. Οι υπηρεσίες επικοινωνίας μπορεί να είναι είτε σύγχρονες είτε ασύγχρονες. 
12. Κατά την ασύγχρονη υπηρεσία επικοινωνίας, η σειρά από bits πριν τη μετάδοση της διαιρείται σε πακέτα.
(Μονάδες 6)
